section_heading: Weasleyjevi čarozezi
paragraph_text: Prodavaonicu su osnovali Fred i George Weasley 1994., počeli ju reklamirati 1995., a otvorili je 1996. godine. Prodavaonica je namijenjena prodaji zabavnih predmeta, koji se većinom koriste za zabavljanje i zbijanje šala na tuđi račun, iako prodaje i predmete namijenjene Obrani od mračnih sila. Neki od predmeta koji se mogu pronaći u trgovini jesu patuljaste pufnice, prah za instant mrak, produžne uši i ljubavni napici. Prodavaonica je šareno obojana, velika i prepuna zanimljivih predmeta. U HP6 proizvodi iz Weasleyjevih čaroreza proglašeni su zabranjenima, ali to nije omelo blizance Weasley da predmete poput ljubavnih napitaka zamaskiraju tako da izgledaju, primjerice, kao sirup protiv kašlja. Učenici su tako mogli neometano unositi te predmete u školu, gdje ih je pazikuća Filch "bockao" spravom koja je otkrivala zabranjene predmete.